recursal/SuperWikiNEXT-32B huggingface dataset:
**জাবিহুল্লাহ মুজাহিদ** (পশতু: ذبیح الله مجاهد, উচ্চারণ **জাবিউল্লাহ** বা **ধাবি আল্লাহ**ও  হয়) আফগানিস্তান ইসলামি আমিরাতের একজন সরকারি মুখপাত্র ও তথ্য ও সম্প্রচার প্রতিমন্ত্রী। তিনি সুহাইল শাহীন এবং ইউসুফ আহমদীর সাথে দীর্ঘদিন ধরে তালেবানের মুখপাত্র হিসেবে কাজ করেছেন। তিনি প্রায়ই পূর্ব, উত্তর এবং মধ্য আফগানিস্তানে তালেবানের কার্যকলাপের বিষয়ে মন্তব্য করতেন।  তিনি ২০২১ সালের ১৭ আগস্ট প্রকাশ্যে আসেন। এর পূর্বে তিনি ফোনকল, টেক্সট মেসেজ, ইমেইল, টুইটার এবং জিহাদি ওয়েবসাইটে পোস্টের মাধ্যমে তালেবানের পক্ষে সাংবাদিকদের সাথে নিয়মিত যোগাযোগ করতেন। তালেবান মুখপাত্র মুহাম্মদ হানিফকে গ্রেপ্তারের পর ২০০৭ সালের জানুয়ারিতে তাকে মুখপাত্র নিযুক্ত করা হয়।

বয়স ও প্রারম্ভিক জীবন
----------------------

তিনি সেলফোনের মাধ্যমে এক সাক্ষাৎকারে নিজেকে বর্ণনা করেছেন। তিনি ২০০৮ সালে আফগানিস্তানে বসবাসকারী একজন মধ্যবয়সী পুরুষ বলে দাবি করেছিলেন। নিরাপত্তা জনিত কারণে তিনি ক্রমাগত ঘুরে বেড়ান এবং কোনও একক স্থানে বসবাস করেন নি। তিনি দাবি করেছিলেন ধর্মীয় শিক্ষায় তার স্নাতকোত্তর ডিগ্রি আছে, তবে তিনি দেশ বা প্রতিষ্ঠানের নাম উল্লেখ করেন নি। তালেবান সরকারের অধীনে তিনি সংস্কৃতি ও তথ্য মন্ত্রণালয়ে চাকরি করেন। ২০০৭ সালে তালেবানের মুখপাত্র হিসেবে নিযুক্ত হওয়ার আগে তিনি তালেবানদের সাথে যুদ্ধ করেছিলেন।

তথ্যসূত্র
---------

1. ↑  "Taliban spokesman arrested"। *Al Jazeera*। Al Jazeera Media Network। ২০ জানুয়ারি ২০০৭। সংগ্রহের তারিখ ২৮ নভেম্বর ২০১৫।
2. ↑  "Taliban forms 33-member cabinet in Afghanistan: Full list"। *হিন্দুস্তান টাইমস*। ৮ সেপ্টেম্বর ২০২১।
3. ↑  "Taliban say they want peace, will respect women's rights under Islamic law"। The Express Tribune। আগস্ট ১৭, ২০২১। সংগ্রহের তারিখ ২০২১-০৮-১৭।
4. 1 2  Norland, Rod (১৪ জুন ২০১১)। "One Voice or Many for the Taliban, but Pegged to a Single Name"। *International New York Times*। সংগ্রহের তারিখ ২৮ নভেম্বর ২০১৫।
5. ↑  Taliban Propaganda: Winning the War of Words? (পিডিএফ) (প্রতিবেদন)। Asia Report। International Crisis Group। ২৪ জুলাই ২০০৮। পৃষ্ঠা 42। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ এপ্রিল ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**লেপা রাদা জেলা** উত্তর পূর্ব ভারতের চীন সীমান্তে অবস্থিত অরুণাচল প্রদেশ রাজ্যের ২৫ টি জেলার (২০২০ খ্রিস্টাব্দ অবধি) মধ্যে একটি জেলা৷ জেলাটির জেলাসদর বাসার শহরে অবস্থিত৷ জেলাটি রাজ্যের ১ নং পশ্চিম অরুণাচল প্রদেশ বিধানসভার ২৯ নং বাসার লোকসভা কেন্দ্রের অন্তর্গত৷ লেপা রাদা জেলাটি রাজ্যের কেন্দ্রস্থলে অবস্থিত তথা নামের আক্ষরিক অর্থ হলো, স্থানীয় ভাষায় লেপা অর্থ কেন্দ্র আর রাদা অর্থ গবাক্ষ৷ জেলাটিতে অবস্থিত চারটি তহশিল তথা প্রশাসনিক বিভাগ হলো যথাক্রমে, বাসার, তির্বিন, ডারি এবং সাগো৷ 

২০১৮ খ্রিস্টাব্দে নিম্ন সিয়াং জেলার আসাম রাজ্য সংলগ্ন দক্ষিণাংশ জেলাটি থেকে বিচ্ছিন্ন করে নতুন লেপা রাদা জেলা গঠন করা হয়৷

ইতিহাস
------

জেলাটি সম্পূর্ণভাবে পূর্বে সিয়াং জেলার অন্তর্ভুক্ত ছিলো৷ ১৯৯৯ খ্রিস্টাব্দে পশ্চিম সিয়াং জেলা আত্মপ্রকাশ করে, পরে ২০১৭ খ্রিস্টাব্দে পূর্ব ও পশ্চিম সিয়াং জেলা থেকে দক্ষিণের কিছু কিছু তহশিল নিয়ে নিম্ন সিয়াং জেলা গঠন করা হয়৷ ২০১৮ খ্রিস্টাব্দে নিম্ন সিয়াঙের উত্তর দিকের কিছু তহশিল নিয়ে লেপা রাদা জেলা গঠন করা হয়৷

সংস্কৃতি
--------

**জনবসতি**

লেপা রাদা জেলা মুলত গালো উপজাতির লোকেদের বাস, গালোং তাদের কথ্য ভাষা এবং মোপিন হলো তাদের প্রধান ও কৃৃষিজ উৎসব৷

তথ্যসূত্র
---------

1. ↑  "Arunachal Assembly Passes Bill For Creation Of 3 New Districts"। *NDTV.com*। সংগ্রহের তারিখ ২০১৮-০৮-৩০।
2. ↑  "Arunachal Pradesh gets 25th district called Shi Yomi"। *www.telegraphindia.com* (ইংরেজি ভাষায়)। সংগ্রহের তারিখ ২০১৯-০২-১৬।
3. ↑  Arunachal Assembly passes bill for the creation of 3 new districts: List of Indian states that took birth post-independence, India Today, 30 Aug 2018.
**বড় বাইন** বা **বামুশা** বা **দেশি বড় বাইন** বা **বাও বাইম** বা **রাজ বাইম** বা **বানেহারা** বা **বামোশ** (বৈজ্ঞানিক নাম: *Anguilla bengalensis*) হচ্ছে অ্যাঙ্গিলিডি পরিবারের মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।বাংলাদেশে বিভিন্ন অঞ্চলভেদে এর স্থানীয় নাম বামাস, বামুস, বামোস, বাউস, বাওস, বানেহারা, বাউ বাইম, তেল কোমা, বাও মাছ ইত্যাদি।

উপপ্রজাতি
---------

এই গণে দুটি উপপ্রজাতি আছে। সেগুলো হচ্ছে, 

* *Anguilla bengalensis bengalensis*, ভারতীয় বড় বাইম নামেও ডাকা হয়।
* *Anguilla bengalensis labiata*, আফ্রিকান বড় বাইম নামেও ডাকা হয়।

বিস্তৃতি
--------

এই প্রজাতির মাছ বাংলাদেশ ব্যাপকভাবে বিস্তৃত। এছাড়াও পাকিস্তান, ভারত, নেপাল, মায়ানমার, শ্রীলঙ্কা, এবং ইষ্ট ইন্ডিজেও পাওয়া যায়।

স্বভাব ও আবাসস্থল
-----------------

সমুদ্রের এবং পানির তলদেশ দিয়ে চলাচল করে। এদের মোহনা, স্বাদুপানিতে দেখা যায়।

বর্ণনা
------

এদের দেহ লম্বা, সাপের মত।

ত্বক স্যাঁতস্যাঁতে ও পিচ্ছিল। আঁইশ অতি ক্ষুদ্র, সাধারন ভাবে চোখে পড়ে না। পৃষ্ঠ গাঢ় বাদামী রঙের, উদর ও পার্শ্ব হালকা হলুদ। দেহের উপরের অংশ অসংখ্য কালচে ফোঁটায় চিত্রল। পুরুষ বাওস মাছ প্রায় চার ফুট পর্যন্ত লম্বা আর সাত কেজি পর্যন্ত ভারি হতে পারে। ‌‌John McClelland ১৮৪৪ সালে এটি বিবৃত করেন। বাওস মাছ ক্রান্তীয় অঞ্চলের কিছু জায়গার স্বাদু পানিতেই দেখা যেয়ে থাকে। পূর্ব আফ্রিকা, বাংলাদেশ, আন্দামান দ্বীপপুঞ্জ, শ্রীলঙ্কা, ইন্দোনেশিয়া, মাদাগাস্কার প্রভৃতি দেশের ৩ থেকে ১০ মিটার পানির গভীরতায় এরা এদের জীবনের বেশিরভাগ সময় পার করে দেয়। তবে প্রজননের সময় এরা ভারত মহাসাগরকেই সবচেয়ে বেশি পছন্দ করে। বাইন বা পাঁকাল জাতীয় এই বাউস মাছ সাধারণত ছোট ছোট চিংড়ি ধরনের জলজ পোকামাকড়, এমনকি ছোট মাছ, শামুক, কেঁচো ইত্যাদি প্রাণীকুলকে খাবার হিসেবে আহার করে থাকে।

বাংলাদেশে বর্তমান অবস্থা এবং সংরক্ষণ
------------------------------------

এই মাছ সাধারণত এখন পাওয়া যায় না। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সংকটাপন্ন প্রাণী হিসাবে চিহ্নিত। তবে পদ্মা, মেঘনা, যমুনা ও ব্রহ্মপুত্র নদীতে এখনও পাওয়া যায়। তাই উপযুক্ত ব্যবস্থাপনা এবং সংরক্ষণের উদ্যোগই প্রাকৃতিক পরিবেশে এই প্রজাতির সংখ্যা ধরে রাখতে সক্ষম।

আরও দেখুন
---------

* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

তথ্যসূত্র
---------

1. ↑  টেমপ্লেট:IUCN2014.1
2. 1 2  বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫০২
3. ↑  ফ্রোয়সে, রেইনার এবং ড্যানিয়েল পাউলি সম্পাদিত (2006)। "Anguilla bengalensis bengalensis"। *ফিশবেজ*। এপ্রিল 2006 সংস্করণ।
4. ↑  ফ্রোয়সে, রেইনার এবং ড্যানিয়েল পাউলি সম্পাদিত (2006)। "Anguilla bengalensis labiata"। *ফিশবেজ*। এপ্রিল 2006 সংস্করণ।
5. 1 2 3  সাহা, মোঃ নাসিরুদ্দিন (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ৮–৯।
৮ম/৯ম শতাব্দীর মুসলিম আরব রসায়নবিদের জন্য, জাবির ইবনে হাইয়ান দেখুন। অন্যান্য ব্যবহারের জন্য, জাবির দেখুন।

**আবু মুহাম্মাদ জাবির ইবনে আফলাহ** ( আরবি: أبو محمد جابر بن أفلح‎‎, লাতিন: *Geber/Gebir*; ১১০০-১১৫০) ছিলেন একজন আরব সেভিলের মুসলিম জ্যোতির্বিদ এবং গণিতবিদ, যিনি ১২ শতকের আন্দালুসে সক্রিয় ছিলেন। তার কাজ *ইসলাহুল মাজিসতি* (*আলমাজেস্টে সংশোধন*) মুসলিম, ইহুদি এবং খ্রিস্টান জ্যোতির্বিদদের প্রভাবিত করেছিল।

*ইসলাহুল মাজিসতি (আলমাজেস্টে সংশোধন)*
-------------------------------------

এই কাজটি টলেমির *আলমাগেস্টের* একটি ভাষ্য এবং পুনর্গঠন এবং মুসলিম পশ্চিমে এটির প্রথম সমালোচনা। তিনি বিশেষভাবে কাজের গাণিতিক ভিত্তির সমালোচনা করেছিলেন। উদাহরণস্বরূপ, তিনি গোলাকার ত্রিকোণমিতির উপর ভিত্তি করে মেনেলাউসের উপপাদ্যের ব্যবহার প্রতিস্থাপন করেন, যা কাজের গাণিতিক নির্ভুলতা বাড়ানোর প্রচেষ্টা বলে মনে হয়। এই উপপাদ্যগুলো ১০ শতকের ইসলামী গণিতবিদদের একটি দল দ্বারা তৈরি করা হয়েছিল যাদের মধ্যে আবুল ওয়াফা বুজানি এবং তারপর আবু আবদুল্লাহ মুহাম্মাদ ইবনে মুয়াদ জায়ানিও ছিলেন যিনি ১১ শতকে আন্দালুসিয়ায় কাজ করেছিলেন। জাবির এই লেখকদের কাউকেই কৃতিত্ব দেননি এবং এই রচনায় একজন একক ইসলামী লেখককে উল্লেখ করেননি।

টলেমির বর্ণনায় জাবির একটি উল্লেখযোগ্য পরিবর্তন করেছেন যে, তিনি শুক্র এবং বুধের কক্ষপথগুলোকে সূর্যের বাইরে রেখেছিলেন, চন্দ্র ও সূর্যের মাঝখানের পরিবর্তে মূল রচনায় যেমনটি করা হয়েছিল।

উদ্ভাবন
-------

 টর্কেটাম আবিষ্কার করেন জাবির ইবনে আফলাহ।
ইবনে আফলাহ একটি পর্যবেক্ষণ যন্ত্র আবিষ্কার করেন যা টর্কেটাম নামে পরিচিত, একটি যান্ত্রিক যন্ত্র যা গোলাকার সমন্বয় ব্যবস্থার মধ্যে রূপান্তরিত হয়।

প্রভাব
------

পরবর্তীতে বেশ কিছু মুসলিম লেখক জাবির দ্বারা প্রভাবিত হয়েছিলেন, যার মধ্যে ইবনে রুশদ এবং নুরুদ্দিন আল-বিতরুজি উল্লেখযোগ্যভাবে ছিলেন; যারা উভয়েই আন্দালুসিয়াতে কাজ করেছিলেন। কাজটি ১২ শতকে মুসা বিন মৈমুন দ্বারা মিশরে এবং ১৩ শতকের শেষের দিকে আরও পূর্বে প্রেরণ করা হয়েছিল।

কাজটি আরবি থেকে হিব্রু এবং লাতিন উভয় ভাষায় অনুবাদ করা হয়েছিল। লাতিন অনুবাদ ক্রেমোনার জেরার্ড করেছিলেন, যিনি লাতিন ভাষায় জাবিরের নাম "গেবার" করেছিলেন। এই ধারার মাধ্যমে এটি পরবর্তী ইউরোপীয় গণিতবিদ এবং জ্যোতির্বিজ্ঞানীদের উপর ব্যাপক প্রভাব বিস্তার করেছিল এবং ইউরোপে ত্রিকোণমিতি প্রচারে সাহায্য করেছিল।

রেজিওমন্টানাস ' *অন ট্রায়াঙ্গেলস* ' (আনু.১১৪৬৩)-এর গোলাকার ত্রিকোণমিতির বেশিরভাগ উপাদান জাবিরের কাজ থেকে সরাসরি এবং কৃতিত্ব দেওয়া ছাড়াই নেওয়া হয়েছিল, যেমনটি ১৬ শতকে জিরোলামো কার্দানো উল্লেখ করেছিলেন।

তথ্যসূত্র
---------

1. ↑  Schlager, Neil; Lauer, Josh (২০০১)। *Science and Its Times: 700-1449* (ইংরেজি ভাষায়)। Gale Group। আইএসবিএন 9780787639341।
2. ↑  Publishing, Britannica Educational (২০১৩)। *Portugal and Spain* (ইংরেজি ভাষায়)। Britanncia Educational Publishing। আইএসবিএন 9781615309931।
3. 1 2 3 4 5  Calvo 2007।
4. ↑  Lorch, R. P. (১৯৭৬)। "The Astronomical Instruments of Jabir ibn Aflah and the Torquetum": 11–34। ডিওআই:10.1111/j.1600-0498.1976.tb00214.x।
5. ↑  *The Mathematics of Egypt, Mesopotamia, China, India, and Islam: A Sourcebook*। Princeton University Press। ২০০৭। আইএসবিএন 978-0-691-11485-9। ১ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০২২। , p.4

গ্রন্থপঞ্জি
-----------

* *The Biographical Encyclopedia of Astronomers*।  (PDF version)

* *Complete Dictionary of Scientific Biography*।
**দেশি পাঙ্গাশ** (বৈজ্ঞানিক নাম: ***Pangasius pangasius***) (ইংরেজি: **Yellowtail catfish**) হচ্ছে **Pangasiidae** পরিবারের *Pangasius* গণের একটি স্বাদুপানির মাছ।

বর্ণনা
------

মাথাটি মুখের কোণের পিছনে তার দৈর্ঘ্যের সমান বিস্তৃত। তুন্ড প্রায় গোলাকার। চোখ সরু চর্বি গঠিত পাতাযুক্ত এবং আংশিকভাবে মুখের কোণের নিচের স্তরে অবস্থিত। বক্ষকাটা পৃষ্ঠকাটার তুলনায় অধিক শক্তিশালী যা সম্মুখে ধারালো কিন্তু পশ্চাতে ছোট ছোট দাঁতযুক্ত। পুচ্ছপাখনা দ্বিবিভক্ত। চর্বিযুক্ত পাখনা ছোট। দেশি পাঙ্গাশ রুপালি রঙের পিঠের দিকটা কালচে এবং প্বার্শরেখা সামান্য ধূসর। দেহে কোনো আঁশ নেই।।

বিস্তৃতি
--------

এই প্রজাতির মাছ বাংলাদেশ, ভারত, পাকিস্তান এবং মায়ানমারে পাওয়া যায়।

স্বভাব
------

এরা শান্ত প্রকৃতির মাছ। স্বাদুপানি থেকে স্বাদুপানিতে অভিপ্রায়ন ঘটে।তবে হালকা লবণাক্ততা সহ্য করতে পারে। বর্ষার সময় মোহনা অঞ্চলে এদের প্রজনন ঘটে। বড় বড় নদীর নিচু অংশ এবং মোহনায় পাওয়া যায়।

খাদ্য
-----

পাঙ্গাশ মাছ শামুক ও কীটপতঙ্গ খেয়ে বেঁচে জীবনধারণ করে।তবে আশানুরূপ ফল পাওয়ার জন্য পুকুরে তৈরি প্রাকৃতিক খাদ্য যথেষ্ট নয়।তাই পুকুরে সুষম খাদ্য প্রয়োগ নিশ্চিত করতে হবে।

স্বাদ
-----

দেশি পাঙাশ হলো এমন এক ধরনের মাছ যা অতি সহজেই রান্না করে খাওয়া যায় এবং আমাদের দেশের প্রায় সকল মানুষের কাছেই প্রিয়।অন্যান্য মাছের তুলনায় কাঁটা কম ও পাতলা হওয়ায় খুব সহজেই ভেজিটেবল স্যুপ,পাঙাশ কারি,পাঙাশ ভাজি করা যায়।

প্রজনন
------

পাঙ্গাশ মাছের পোনা মার্চ থেকে জুন মাসে বিভিন্ন নদীতে পাওয়া যায়।একটি ৫ কেজি ওজনের পাঙ্গাশ মাছ গড়ে প্রায় দেড় লক্ষ থেকে তিন লক্ষ ডিম দেয়।

চাষপদ্ধতি
---------

পুকুর প্রস্তত করার পর প্রতি হেক্টরে ২০,০০০-২৫০০০ পিস ৮-১০ সে.মি. আকারের পাঙ্গাশ মাছের পোনা ছাড়তে হবে।আশানুরূপ ফলাফল পাওয়ার জন্য পুকুরে সুষম খাদ্য প্রয়োগ করতে হবে।খাবার পুকুরের নির্দিষ্ট ৬-৮ টি স্থানে দৈনিক ২-৩ বার দিতে হবে।খাদ্যের পরিমাণ মাছের বয়স ও ওজনের উপর নির্ভর করে দিতে হবে।৫-৬ মাস পর প্রতিটি মাছের গড় ওজন হবে ৫০০-৬০০ গ্রাম।উন্নত পদ্ধতিতে চাষ করে প্রতি বছরে এক হেক্টর জমিতে ১৫-২০ মাছ উৎপাদন সম্ভব।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।

আরও দেখুন
---------

* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

তথ্যসূত্র
---------

1. ↑  "*Pangasius pangasius*"। *বিপদগ্রস্ত প্রজাতির আইইউসিএন লাল তালিকা। সংস্করণ 2014.1*। প্রকৃতি সংরক্ষণের জন্য আন্তর্জাতিক ইউনিয়ন। ২০১০। সংগ্রহের তারিখ ১৪ জুলাই ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑   জ্ঞানকোষ
3. ↑  কৃষি তথ্য সার্ভিস( এআইসি),গগণপ্রজাতন্ত্রী বাংলাদেশ সরকার
4. 1 2  এ কে আতাউর রহমান, ফারহানা রুমা (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১৬৭–১৬৮। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।
টেমপ্লেট:Infobox Bottled Water

একটি ৭৫০ মিলি পেরিয়ে বোতল (কাচের তৈরি)
**পেরিয়ে** ফ্রান্সের গার দেপার্ত্যমঁ-র ভের্গেজে অবস্থিত একটি ঝর্ণাধারা থেকে প্রাপ্ত খনিজ পানি দিয়ে প্রস্তুত বোতলজাত পানীয়ের একটি ব্র্যান্ড।

ইউরোপে পানীয়টি ১ লিটার, ৭৫০ মিলিলিটার ও ৫০০ মিলিলিটার বোতলে এবং ৩৩০ মিলিলিটার ক্যানে পাওয়া যায়। সব পেরিয়ে বোতলগুলি সবুজ রঙের এবং একটি বিশেষ আকৃতিবিশিষ্ট। বোতলগুলি কাচের তৈরি, তবে ২০০১ সাল থেকে প্লাস্টিকের বোতলেও এটি পাওয়া যাচ্ছে।

পেরিয়ে পানীয়গুলি পাঁচটি স্বাদে পাওয়া যায়। স্বাদহীন এবং দুই ধরনের লেবুর স্বাদবিশিষ্ট মোট তিন ধরনের পেরিয়ে বহুদিন ধরে বিক্রি হচ্ছিল। অধুনা লেবুর আরেক রকমের স্বাদে এবং গোলাপী গ্রেপফ্রুট স্বাদের দুইটি নতুন ফ্লেভার বেরিয়েছে।

দক্ষিণ ফ্রান্সের যে ঝর্ণাটি থেকে পেরিয়ের পানি নেওয়া হয়, সেটির নাম *লে বুইয়াঁ*। এটি রোমান আমল থেকেই একটি স্পা হিসেবে পরিচিত। স্থানীয় ডাক্তার লুই পেরিয়ে ১৮৯৮ সালে ঝর্ণাটি কিনে নেন এবং এখানকার পানি বোতলে ভরে বিক্রি করা শুরু করেন। তিনি পরে স্যার সেইন্ট-জন হার্মসওয়ার্থ নামের এক ব্রিটিশ ধর্নাঢ্য ব্যক্তির কাছে ঝর্ণাটি বেচে দেন। হার্মসওয়ার্থ বিশেষ আকৃতির সবুজ বোতলে পানীয়টি বিক্রি করা শুরু করেন এবং ইংল্যান্ড ও আমেরিকায় জোর প্রচারণা চালান। বিজ্ঞাপনগুলিতে পেরিয়ে-কে খনিজ পানির শ্যাম্পেইন হিসেবে বর্ণনা করা হয়। সেসময় ইংল্যান্ড-আমেরিকাতে ফরাসি জিনিসের বেশ কদর ছিল।

তথ্যসূত্র
---------

বহিঃসংযোগ
---------

* পেরিয়ে-র দাপ্তরিক ওয়েবসাইট
**সাধু লূক লিখিত সুসমাচার** (গ্রিক: Εὐαγγέλιον κατὰ Λουκᾶν ), যা **লূক লিখিত সুসমাচার** বা শুধু **লূক** নামেও পরিচিত, হল বাইবেলের নূতন নিয়মের একটি ধর্মসম্মত সুসমাচার যা নাসরতীয় যীশুর বংশোদ্ভব, জন্ম, পরিচর্যা, দুঃখভোগ, ক্রুশারোপণ, পুনরুত্থান ও স্বর্গারোহণ বর্ণনা করে। প্রেরিতদের কার্যবিবরণের সাথে মিলে এটি একটি দুই খণ্ডবিশিষ্ট রচনাকর্ম গঠন করে যেটিকে পণ্ডিতরা লূক-কার্যবিবরণ নামে ডাকেন। উভয় মিলে তারা নূতন নিয়মের ২৭.৫% গঠন করে।

সম্মিলিত কাজটি প্রথম শতাব্দীর খ্রিস্টধর্মের ইতিহাসকে তিনটি ধাপে বিভক্ত করে, এর মধ্যে সুসমাচারটি প্রথম দুটি ধাপ তৈরি করে – যীশুর জন্ম থেকে বাপ্তিস্মদাতা যোহনের সাথে সাক্ষাতে তাঁর পার্থিব প্রচারাভিযানের শুরু পর্যন্ত মানুষের মাঝে মশীহ হিসাবে তাঁর আবির্ভাব, তারপর পার্থিব পরিচর্যা, যেমন সমভূমিতে দত্ত উপদেশ ও এর স্বর্গসুখ, এবং তাঁর দুঃখভোগ, মৃত্যু ও পুনরুত্থান (যা সুসমাচারের গল্প শেষ করে)। বেশিরভাগ আধুনিক পণ্ডিতরা একমত যে লূকের জন্য ব্যবহৃত প্রধান উৎসগুলো ছিল (ক) সাধু মার্ক লিখিত সুসমাচার, (খ) Q সূত্র নামে একটি অনুমানমূলক বাণী সংগ্রহ এবং (c) অন্য কোন সুসমাচারে পাওয়া যায় না এমন উপাদান, যা প্রায়শই L উৎস নামে পরিচিত।

লেখক বেনামি; ঐতিহ্যগত দৃষ্টিভঙ্গি হল এই যে, এটি ছিল পৌলের সঙ্গী সুসমাচার প্রচারক লূক, এখনও মাঝে মাঝে সামনে রাখা হয়, কিন্তু পাণ্ডিতিক ঐক্যমত্য কার্যবিবরণ ও খাঁটি পৌলীয় পত্রসমূহের মধ্যে অনেক বৈপরীত্যের উপর জোর দেয়। এটির রচনার সবচেয়ে সম্ভাব্য তারিখটি ৮০–১১০ খ্রিস্টাব্দের কাছাকাছি এবং প্রমাণ রয়েছে যে, এটি তারপরও দ্বিতীয় শতাব্দীতে ভালোভাবে সংশোধন করা হয়েছিল।

তথ্যসূত্র
---------

1. ↑  Gathercole 2013, পৃ. 66–71।
2. ↑  Allen 2009, পৃ. 325।
3. ↑  Burkett 2002, পৃ. 195।
4. ↑  Boring 2012, পৃ. 556।
5. ↑  Duling 2010, পৃ. 312।
6. ↑  Burkett 2002, পৃ. 196।
7. ↑  Theissen ও Merz 1998, পৃ. 32।
8. ↑  Ehrman 2005, পৃ. 172, 235।
9. ↑  Perkins 2009, পৃ. 250–53।
**স্টেট ডুমা** বা **স্টেট দুমা** (রুশ: Государственная дума (গসুদরস্তভেনয় দুমা)) রাশিয়া সরকারের আইনসভার অন্যতম অংশ এবং জাতীয় সংসদের নিম্নকক্ষ হিসেবে পরিচিত। উচ্চকক্ষ হিসেবে রয়েছে ফেডারেশন কাউন্সিল। ১৯০৬ সালে স্টেট দুমা’র সর্বপ্রথম প্রতিষ্ঠা পায় ও রাশিয়া’র প্রথম নির্বাচিত সংসদ হিসেবে গণ্য করা হয়। ১৯২২ সালে সোভিয়েত সংসদ এর স্থলাভিষিক্ত হয়। পরবর্তীতে ১৯৯৩ সালে এটি পুনরায় প্রতিষ্ঠিত হয়। ১৯৯৩ সালে রাশিয়া সাংবিধানিক সঙ্কটের প্রেক্ষাপটে বরিস ইয়েলেৎসিন নতুন সংবিধান প্রবর্তন করতে বাধ্য হন। এরফলে সুপ্রিম সোভিয়েতের পরিবর্তে স্টেট দুমা স্থলাভিষিক্ত হয়। রুশ সাধারণ জনগণের জনমত প্রতিফলনের জন্য গণভোটের মাধ্যমে এ নিম্নকক্ষটি অনুমোদিত হয়।

আইন প্রণয়ন, প্রধানমন্ত্রী নির্বাচন, সরকারের কার্যাবলী পর্যবেক্ষণ, রাষ্ট্রপতিকে ক্ষমতা থেকে অপসারণসহ নতুন নির্বাচনের আয়োজন স্টেট ডুমা’র মাধ্যমে করা হয়ে থাকে। যে-কোন ধরনের আইন প্রণয়ন ও পরিবর্তন করার ক্ষমতা এ কক্ষের রয়েছে। সাধারণ সংখ্যাগরিষ্ঠ ভোটের মাধ্যমেই যে-কোন ধরনের আইনকে বৈধতা দেয়া হয়। এর আসন সংখ্যা ৪৫০। সংসদ সদস্যদেরকে *ডেপুটি* হিসেবে অভিহিত করা হয়। ম্যানেজ স্কয়ারের কাছে মস্কোর কেন্দ্রস্থলে এর সদর দফতর অবস্থিত।

সদস্য পদ
--------

২১ বা তদূর্ধ্ব বয়সী যে-কোন রুশ নাগরিক নির্বাচনে অংশগ্রহণের যোগ্য বলে বিবেচিত হন। যদি তিনি নির্বাচনে বিজয় লাভ করে, তাহলে তিনি স্টেট দুমা’য় ডেপুটি হিসেবে অংশগ্রহণ করেন। কিন্তু, নির্বাচিত একই ব্যক্তি ফেডারেশন কাউন্সিলের ডেপুটি হিসেবে নির্বাচিত হতে পারবেন না। এছাড়াও, স্টেট দুমা’র ডেপুটি অন্য কোন রাষ্ট্রীয় সংস্থা কিংবা স্থানীয় স্বায়ত্ত্বশাসিত সরকারের কোন কার্যালয়ের দায়িত্বে থাকতে পারবেন না। স্টেট দুমা কর্তৃক প্রদত্ত ডেপুটির কার্যালয়টি পূর্ণাঙ্গকালীন সময়ের জন্য নির্ধারিত ও একটি পেশাদার পদ। তাই, স্টেট দুমা’র ডেপুটিগণ অন্য কোন সরকারি প্রতিষ্ঠানে কর্ম করতে পারবেন না অথবা শিক্ষকতা, গবেষণা কিংবা সৃষ্টিশীল কর্মকাণ্ড ছাড়া আর্থিক সুবিধাপ্রাপ্ত কর্মে যুক্ত হতে পারবেন না।

রাষ্ট্রপতির প্রতিনিধি
---------------------

* আলেকজান্ডার ইয়াকোভলেভ (১৮ ফেব্রুয়ারি, ১৯৯৪ - ১০ ফেব্রুয়ারি, ১৯৯৬)
* আলেকজান্ডার কোটেনকভ (১০ ফেব্রুয়ারি, ১৯৯৬ - ৫ এপ্রিল, ২০০৪)
* আলেকজান্ডার কোসোপকিন (৫ এপ্রিল, ২০০৪ থেকে)

তথ্যসূত্র
---------

1. ↑  2014 electoral law ওয়েব্যাক মেশিনে আর্কাইভকৃত ২৭ ফেব্রুয়ারি ২০১৪ তারিখে at pravo.gov.ru (রুশ)
2. ↑  Article 97(2) of the Constitution of Russia
3. ↑  Article 97(3) of the Constitution of Russia

বহিঃসংযোগ
---------

* (রুশ) Official site

টেমপ্লেট:Russia topics

| * দে
* স
ইউরোপের Parliament of |
| --- |
| সার্বভৌম দেশ | 
* অস্ট্রিয়া
* অ্যান্ডোরা
* আইসল্যান্ড
* আজারবাইজান
* আর্মেনিয়া
* আলবেনিয়া
* ইউক্রেন
* ইতালি
* এস্তোনিয়া
* কাজাখস্তান
* ক্রোয়েশিয়া
* গ্রিস
* চেক প্রজাতন্ত্র
* জর্জিয়া
* জার্মানি
* ডেনমার্ক
* তুরস্ক
* নরওয়ে
* নেদারল্যান্ডস
* পর্তুগাল
* পোল্যান্ড
* প্রজাতন্ত্রী আয়ারল্যান্ড
* ফিনল্যান্ড
* ফ্রান্স
* বসনিয়া ও হার্জেগোভিনা
* বুলগেরিয়া
* বেলজিয়াম
* বেলারুশ
* ভ্যাটিকান সিটি
* মন্টিনিগ্রো
* মলদোভা
* মাল্টা
* মোনাকো
* ম্যাসেডোনিয়া প্রজাতন্ত্র
* যুক্তরাজ্য
* রাশিয়া
* রোমানিয়া
* লাতভিয়া
* লিথুয়ানিয়া
* লিশটেনস্টাইন
* লুক্সেমবুর্গ
* সাইপ্রাস
* সান মারিনো
* সার্বিয়া
* সুইজারল্যান্ড
* সুইডেন
* স্পেন
* স্লোভাকিয়া
* স্লোভেনিয়া
* হাঙ্গেরি

 |
**পিশাচ** (সংস্কৃত: पिशाच, আইএএসটি: **Piśāca**)  বৌদ্ধ ও হিন্দু পৌরাণিক কাহিনী অনুসারে মাংস ভক্ষণকারী দানব। পিশাচ হল অশুভ সত্তা যাকে প্রায়শই মন্দের প্রকাশ হিসাবে উল্লেখ করা হয়েছে।

কিংবদন্তি
---------

মহাভারত অনুসারে, আদি পিশাচ ছিল ব্রহ্মার সৃষ্টি। মহাকাব্যটি সত্তার বিভিন্ন ব্যাখ্যা প্রদান করে, যার মধ্যে রয়েছে কুবের বা ব্রহ্মার দরবারে বাস করা এবং এর বাসস্থানের দেবতাদের উপাসনা এবং শিব ও পার্বতীর পূজা। পিশাচদের বর্ণনা করা হয়েছে যে তারা ঘটোৎকচের পক্ষে কর্ণের বিরুদ্ধে যুদ্ধ করেছিল। কিন্তু তারা কৌরবদের সেবা করত বলেও কথিত আছে, তারা আলম্বুষার রথের ঘোড়া হিসেবে কাজ করেছিল।

অন্যান্য কিংবদন্তি তাদের ক্রোধ (কালীর পিতা) অথবা দক্ষের কন্যা পিচ্চার পুত্র হিসাবে বর্ণনা করে। তাদের ফুঁটে যাওয়া শিরা এবং প্রসারিত লাল চোখ হিসাবে বর্ণনা করা হয়েছে। তাদের নিজস্ব ভাষা আছে বলে মনে করা হয়, যা পৈশাচি নামে পরিচিত। 

অন্য কিংবদন্তি অনুসারে, তারা কশ্যপ ও ক্রোধবাসের পুত্র, দক্ষের কন্যাদের মধ্যে একজন। ৭ম শতাব্দীর নীলমতা পুরাণ বলছে কাশ্মীর উপত্যকায় দুটি উপজাতি বাস করত: নাগ ও পিশাচ।

অন্ধকারের মতো পিশাচ এবং ঐতিহ্যগতভাবে ভূত ও বেতালের মতো অন্যান্য দানবদের সাথে ভুতুড়ে শ্মশান হিসেবে চিত্রিত করা হয়েছে। পিশাচদের আকৃতি পরিবর্তন করার এবং ইচ্ছামত যেকোন রূপ ধারণ করার ক্ষমতা থাকতে পারে এবং অদৃশ্যও হতে পারে। তারা মানুষের শক্তিও খায়। কখনও কখনও, তারা মানুষের অধিকারী হয় এবং তাদের চিন্তাভাবনা পরিবর্তন করে এবং ভুক্তভোগীরা বিভিন্ন ধরনের অসুস্থতা ও উন্মাদনার মতো অস্বাভাবিকতায় আক্রান্ত হয়। কিছু মন্ত্র এই ধরনের পীড়িত ব্যক্তিদের নিরাময় করে এবং সেই নির্দিষ্ট মানুষের অধিকারী পিশাচকে তাড়িয়ে দেয় বলে মনে করা হয়। পিশাচকে দূরে রাখার জন্য, কিছু ধর্মীয় অনুষ্ঠান ও উৎসবের সময় তাদের তাদের অংশের নৈবেদ্য দেওয়া হয়।

পাণিনি, তার অষ্টাধ্যায়ীতে, পিশাচকে "যোদ্ধা গোষ্ঠী" হিসাবে বর্ণনা করেছেন।[]
প্রাচীন সাহিত্যে, কাশ্মীরের উত্তরের দার্দীয় লোকেদের পিশাচ এবং দার্দীয় ভাষাকে বলা হত পৈশাচি। তারা প্রজাপতি কশ্যপের বংশধর বলে কথিত আছে।

তথ্যসূত্র
---------

1. 1 2  www.wisdomlib.org (২০১৯-০১-২৮)। "Story of Piśāca"। *www.wisdomlib.org* (ইংরেজি ভাষায়)। সংগ্রহের তারিখ ২০২২-০৮-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Dardestān, Encyclopaedia Iranica, Retrieved 30 January 2020.
3. ↑  The Piśāca languages of north-western India, Sir George Abraham Grierson, Royal Asiatic Society, 1906

উৎস
---

* *Dictionary of Hindu Lore and Legend* (আইএসবিএন ০-৫০০-৫১০৮৮-১) by Anna Dhallapiccola

| * দে
* স
হিন্দু দেবদেবী ও ধর্মগ্রন্থ |
| --- |
| দেবতা | দেব  **·**  ব্রহ্মা  **·**  বিষ্ণু (দশাবতার)  **·**  শিব (ভিক্ষাটন)  **·**  হরিহর  **·**  রাম  **·**  কৃষ্ণ  **·**  গণেশ  **·**  কার্তিকেয়  **·**  হনুমান  **·**  ইন্দ্র  **·**  সূর্য  **·**  কামদেব  **·**  বিশ্বকর্মা  **·**  হিমালয়  **·** তেত্রিশ দেবতা **·**  *অন্যান্য* | ওঁ-কার |
| দেবী | দেবী  **·**  সরস্বতী  **·**  লক্ষ্মী (অষ্টলক্ষ্মী **·** অলক্ষ্মী)  **·**  মহাশক্তি  **·**  দাক্ষায়ণী  **·**  পার্বতী **·**  দুর্গা  **·**  কালী **·**  জগদ্ধাত্রী  **·**  সীতা  **·**  রাধা  **·**  মহাবিদ্যা **·**  নবদুর্গা  **·**  মাতৃকা (চামুণ্ডা)  **·**  গঙ্গা  **·**  মনসা  **·**  *অন্যান্য* |
| ধর্মগ্রন্থ | 'বেদ ***·*** উপনিষদ্‌ ***·*** পুরাণ ***·*** রামায়ণ ***·*** মহাভারত ***·*** ভগবদ্গীতা ***·*** দেবীমাহাত্ম্যম্ ***·*** অন্যান্য |
| হিন্দুধর্ম  **·**  হিন্দু পুরাণ  **·**  ভারতীয় মহাকাব্য |
হোয়াইট নদীর একটি বাঁধ
**হোয়াইট নদী** হল একটি আমেরিকান দুই-শাখাবিভক্ত নদী, যা মধ্য ও দক্ষিণ ইন্ডিয়ানার মধ্য দিয়ে প্রবাহিত হয় এবং এটি ওয়াবাশ নদীর প্রধান উপনদী। পশ্চিম শাখা সহ নদীটি ভৌগোলিক নাম নির্ধারণকারী মার্কিন যুক্তরাষ্ট্র বোর্ড দ্বারা নদীর প্রধান নদীপথ হিসাবে বিবেচিত, হোয়াইট নদীটি ৩৬২ মাইল (৫৮৩ কিমি) দীর্ঘ। নদীর তীরে ইন্ডিয়ানার রাজধানী ইন্ডিয়ানাপোলিস অবস্থিত। দুটি শাখা পিটার্সবার্গের ঠিক উত্তরে মিলিত হয় এবং ইলিনয়ের মাউন্ট কারমেলে ওয়াবাশ নদীতে পতিত হয়।

তথ্যসূত্র
---------

1. ↑  মার্কিন ভৌগোলিক জরিপ ভূগোল তথ্য ব্যবস্থার নাম: White River
2. ↑  U.S. Geological Survey. National Hydrography Dataset high-resolution flowline data. The National Map, accessed May 19, 2011

বহিঃসংযোগ
---------


উইকিমিডিয়া কমন্সে **হোয়াইট নদী (ইন্ডিয়ানা)** সংক্রান্ত মিডিয়া রয়েছে।

* মান্সিতে পরিচ্ছন্নতার প্রচেষ্টার উপর সংক্ষিপ্ত তথ্যচিত্র  ওয়েব্যাক মেশিনে আর্কাইভকৃত ১৫ ফেব্রুয়ারি ২০০৬ তারিখে
* ইউএসজিএস হোয়াইট নদীতে কীটনাশকের ঘটনা, ইন্ডিয়ানা, ১৯৯১-৯৫
* হোয়াইট নদী অববাহিকার প্রধান শহর ও নগর
**প্যাট্রিসিয়া রোদাস** (জন্ম: ২২ জুন ১৯৬০) হলেন একজন হন্ডুরান রাজনীতিবিদ এবং হন্ডুরাসের একজন প্রাক্তন পররাষ্ট্রমন্ত্রী ও হন্ডুরাস লিবারাল পার্টির শীর্ষস্থানীয় সদস্য। ২০০৯ সালের জুলাইয়ে পদচ্যুত হয়ে তিনি পরবর্তীকালে লিবার্টি অ্যান্ড রিফান্ডেশন পার্টি প্রতিষ্ঠায় ভূমিকা পালন করেছিলেন।

জীবনী
-----

হন্ডুরাস জাতীয় কংগ্রেসের প্রাক্তন রাষ্ট্রপতি মোডেস্তো রোদাস আলভারাদোর কন্যা প্যাট্রিসিয়া রোদাস নিজের রাজনৈতিক কর্মজীবন শুরু করেছিলেন লিবারেল পার্টিতে, দলের কেন্দ্রীয় কার্যনির্বাহী পরিষদের সভাপতির ভূমিকায় অবতীর্ণ হয়ে। পরে তিনি ম্যানুয়েল জেলিয়ার সরকারের পররাষ্ট্রমন্ত্রী হয়েছিলেন।

### ২০০৯ হন্ডুরান সাংবিধানিক সঙ্কট

২০০৯ হন্ডুরান সাংবিধানিক সংকট চলাকালীন তাঁকে হন্ডুরান সামরিক বাহিনী দ্বারা বন্দী করে রাখা হয়েছিল এবং তাঁকে মেক্সিকোতে নির্বাসনে বাধ্য করা হয়েছিল। সেখানে থাকাকালীন তিনি রাষ্ট্রপতি পদ ফিরে পাওয়ার চেষ্টায় জেলায়ার মুখপাত্র হয়েছিলেন।

তথ্যসূত্র
---------

1. ↑  "Patricia Rodas la nueva canciller de Honduras"। *Diario La Prensa* (স্পেনীয় ভাষায়)। ৭ জানুয়ারি ২০০৯। সংগ্রহের তারিখ ২০২০-১০-২৬।
2. ↑  OAS hopes to mediate settlement in Honduras
**গিডিয়ন সানবেক** বা **অটো ফ্রেড্রিক গিডিয়ন সানবেক** (জন্ম: ২৪শে এপ্রিল, ১৮৮০-মৃত্যু: ২১শে জুন, ১৯৫৪) ছিল একজন সুয়েডীয়-আমেরিকান তড়িৎ প্রকৌশলী। তিনি ১৯১৭ সালে চেইন উন্নয়নের জন্য অতি পরিচিত।

প্রাথমিক জীবন
-------------

অটো ফ্রেড্রিক গিডিয়ন সানবেক সুইডেনের, স্মলান্দের, ইয়নসোপিং কাউন্টির, ওদেস্টগা প্যারিশের, সোনাপ ফ্রামে জন্ম গ্রহণ করেন। তিনি ছিলেন ইয়োনাস অটো মাগনুসন সানবেক, একটি সমৃদ্ধ কৃষক এবং তার স্ত্রী ক্রিস্টিনা ক্যারোলিনা ক্লাসডোটারের ছেলে। সুইডেনে তিনি পড়াশুনা শেষ করে, জার্মানির বিঙ্গেন আম রাইনের পলিটেকনিক স্কুলে পড়াশুনা শুরু করেন। ১৯০৩ সালে প্রকৌশলী পরীক্ষায় অংশ গ্রহণ করেন এবং ১৯০৫ সালে তিনি দেশত্যাগ করে যুক্তরাষ্ট্রে চলে যান।

পারিবারিক জীবন
--------------

তিনি ১৯০৯ সালে, এলভারা এরোনসোনকে বিয়ে করেন। তার একটি মেয়ে সন্তান জন্ম গ্রহণ করে, নাম পিটার আরোনসোন।

উত্তরাধিকার
-----------

২০০৬ সালে, গিডিয়ন সানবেকে ন্যাশনাল ইনভেন্টেস হল অব ফেম এর সম্মানের অন্তর্ভুক্ত করা হয়, তার চেইন উন্নয়ন কাজের জন্য। ২৪শে এপ্রিল, ২০১২ সালের গিডিয়ন সানবেকের ১৩২তম জন্ম বার্ষিকীতে গুগল তার হোমপেজের গুগল লোগো চেইনের গুগল ডুডলে পরিবর্তন করেছে। যখন চেইনটিকে খোলা হয়, তখন গিডিয়ন সানবেকের অনুসন্ধানের পাতাটি চলে আসে।

১৯১৭ পেটেণ্ট
------------

সানবেকের মার্কিন পেটেন্ট ১২,১৯,৮৮১ (১৯১৪ সালে বাজারে, ১৯১৭ সালে প্রকাশ করা হয়):   

* 
* 
* 
* 
*

তথ্যসূত্র
---------

1. ↑  titolo= *Gideon Sundback*  ওয়েব্যাক মেশিনে আর্কাইভকৃত ৯ জুলাই ২০১০ তারিখে, জাতীয় ফেম উদ্ভাবকদের হল।
2. ↑  *Inventing the 20th century: 100 inventions that shaped the world : from the airplane to the zipper*। NYU Press।
3. ↑  Petroski, Henry *The Evolution of Useful Things* (Random House of Canada, 1994) আইএসবিএন ০-৬৭৯-৭৪০৩৯-২ page 103
4. ↑  *Zipper: An exploration in novelty* (Robert Friedel, author. W. W. Norton and Company, New York, 1996) আইএসবিএন ০-৩৯৩-৩১৩৬৫-৪
5. ↑  *Lightning Fastener Company Limited* (Brock University)
6. ↑  "Gideon Sundback celebrated in a Google doodle"। *The Guardian*। ২৪ এপ্রিল ২০১২। সংগ্রহের তারিখ ২৪ এপ্রিল ২০১২।

বহিঃসংযোগ
---------

* উইকিমিডিয়া কমন্সে গিডিয়ন সানবেক সম্পর্কিত মিডিয়া দেখুন।

* An image of US patent no. 1219881
**প্যাট্রিক হেমার্স** (২ নভেম্বর ১৯৫২, - ১৪ মে ১৯৯৩) ছিলেন একজন বেলজিয়ান অপরাধী যিনি একটি গ্যাংয়ের প্রধান ছিলেন যারা নিরাপত্তা ভ্যান ডাকাতি করত এবং বেলজিয়ামের প্রাক্তন প্রধানমন্ত্রী পল ভ্যানডেন বোয়েনান্টসকে অপহরণ করেছিল।

জীবনী
-----

একজন নাইটক্লাবের মালিকের ছেলে, হেমার্স আকর্ষণীয় চেহারার সাথে লম্বা ছিলেন এবং তার বিলাসবহুল জীবনধারার জন্য পরিচিত হয়ে ওঠেন। তিনি কোকেনে আসক্ত হয়ে পড়েন এবং ধর্ষণের দায়ে দোষী সাব্যস্ত হন। কয়েক বছর সাজা পাবার পর তিনি মুক্তি পান, এবং একটি অর্থ পাচার দলের সাথে জড়িত ছিলেন। তার অপরাধ বৃদ্ধি পায় যতক্ষণ না সে নিরাপত্তা ভ্যানের সশস্ত্র ডাকাতিতে অংশ নিচ্ছিল যা এত ঘন ঘন ঘটেছিল যে তারা ব্যাপকভাবে নিরাপত্তা বাড়ায়। তিনি কিছু সময়ের জন্য দেশ ছেড়েছিলেন, কিন্তু ১৪ জানুয়ারী ১৯৮৯-এ তিনি তাদের মধ্যে একজন ছিলেন যারা বেলজিয়ামের প্রাক্তন প্রধানমন্ত্রী পল ভ্যানডেন বোয়েন্যান্টকে অপহরণ করেছিলেন, ১৩ ফেব্রুয়ারি ১৯৮৯-এ কথিত বিপুল মুক্তিপণের জন্য বোয়েন্যান্টকে মুক্তি দিয়েছিলেন। হেমার্স গ্যাংয়ের অন্যান্য সদস্যরা হলেন বাসজরি বস্রামজ, মার্ক ভ্যান ড্যাম, ফিলিপ ল্যাক্রোইক্স এবং ডেনিস টাইক । বেলজিয়ামে বেশ কয়েকটি অপরাধমূলক হত্যাকাণ্ড চেয়েছিলেন, এবং এই সময়ের মধ্যে একটি শিশু পুত্রের জন্ম দিয়ে, সে তার বান্ধবীর সাথে ব্রাজিলে পালিয়ে গিয়েছিল, কিন্তু তাদের অনুসরণ করা হয়েছিল। তাকে বেলজিয়ামে ফেরত পাঠানো হয়। কারাগারে প্রত্যাহারের গুরুতর উপসর্গে ভুগছেন, এবং একটি স্থানান্তর তাকে তার সহযোগীদের সাথে পালাতে বাধা দেওয়ার পরে, ততদিনে ৪০ বছর বয়সী এই ব্যক্তিটি দীর্ঘ সাজা ভোগ করার সম্ভাবনার সাথে মানিয়ে নিতে পারেনি। তিনি ১৯৯৩ সালে বেলজিয়ামের একটি কারাগারের একটি ১৩০-সেন্টিমিটার (৪'৩")-উচ্চ রেডিয়েটার থেকে নিজেকে ঝুলিয়েছিলেন। এক সময় তাকে ব্রাবান্ট খুনিদের তথাকথিত 'দৈত্য' হিসাবে একটি সম্ভাব্য সন্দেহভাজন হিসাবে বিবেচনা করা হয়েছিল, কিন্তু ব্রাবান্ট গ্যাংয়ের তুলনামূলকভাবে অল্প সময়ের ডাকাতির বিপরীতে, হেমার্সের অপরাধগুলি সর্বদা উচ্চ-মূল্যের পুরষ্কারের লক্ষ্য ছিল।

জনপ্রিয় সংস্কৃতিতে
-------------------

হ্যামার্স গ্যাং দ্বারা ভ্যানডেন বোয়েন্যান্টদের অপহরণ একটি অভিনব গান, *কুই...?* (১৯৮৯) নতুন বিট ব্যান্ড ব্রাসেলস সাউন্ড রেভোলিউশন দ্বারা, যেটিতে ভ্যানডেন বোয়েন্যান্টের প্রেস কনফারেন্সের নমুনা রয়েছে। এটি বেলজিয়ান ভাষা সীমান্তের উভয় দিকে একটি আঘাত ছিল। বেলজিয়ামের ফ্ল্যান্ডার্সে এটি এক সপ্তাহের জন্য রেডিও ২ হিট প্যারেডে ২৮ তম স্থানে পৌঁছেছিল।

তথ্যসূত্র
---------

1. ↑  "Archived copy"। ২০১৫-১০-২২ তারিখে মূল থেকে আর্কাইভ করা। সংগ্রহের তারিখ ২০১৫-১০-২৫।
2. ↑  "DPG Media Privacy Gate"।
3. ↑  "DPG Media Privacy Gate"।
4. ↑  "Brussels Sound Revolution's 'Qui...?' - Discover the Sample Source"।
5. ↑  "Archived copy"। ২০১৭-০৩-১২ তারিখে মূল থেকে আর্কাইভ করা। সংগ্রহের তারিখ ২০১৭-০৩-০৯।
**রিচার্ড মার্টিন প্রফ এডওয়ার্ডস** (ইংরেজি: Prof Edwards; জন্ম: ৩ জুন, ১৯৪০) বার্বাডোসের ক্রাইস্টচার্চ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতে ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন **প্রফ এডওয়ার্ডস**।

প্রথম-শ্রেণীর ক্রিকেট
---------------------

বার্বাডোসভিত্তিক দ্য লজ স্কুলে পড়াশুনো করেন। বিদ্যালয় জীবন শেষে ১৯৬১-৬২ মৌসুম থেকে ১৯৬৯-৭০ মৌসুম পর্যন্ত বার্বাডোসের পক্ষে খেলেন। সব মিলিয়ে পূর্ণাঙ্গ খেলোয়াড়ী জীবনে ৩৫টি প্রথম-শ্রেণীর খেলায় অংশ নিয়েছিলেন প্রফ এডওয়ার্ডস। তন্মধ্যে, ১৯৬৬-৬৭ মৌসুমে লিওয়ার্ড আইল্যান্ডসের বিপক্ষে ৬/৪৫ সেরা বোলিং পরিসংখ্যান গড়েন।

১৯৬১-৬২ মৌসুম থেকে ১৯৬৯-৭০ মৌসুম পর্যন্ত প্রফ এডওয়ার্ডসের প্রথম-শ্রেণীর খেলোয়াড়ী জীবন চলমান ছিল।

জোই ক্যারিও’র আট-বলে গড়া ওভার থেকে ৩৪ রান (৪, ০, ৪, ৪, ৬, ৬, ৬, ৪) করেন। এটিই আট-বলের ওভারে সর্বোচ্চ রানের রেকর্ড। ১৯৬৮-৬৯ মৌসুমে অকল্যান্ডে গভর্নর-জেনারেল একাদশ বনাম ওয়েস্ট ইন্ডিজ একাদশের মধ্যকার খেলায় এ কৃতিত্ব অর্জন করেন। তবে, ৩৪ রানের ঐ ইনিংসটিই তার প্রথম-শ্রেণীর ক্রিকেটে সর্বোচ্চ সংগ্রহ হিসেবে রয়ে যায়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন প্রফ এডওয়ার্ডস। ১৯৬৮-৬৯ মৌসুমে ওয়েস্ট ইন্ডিজ দলের সদস্যরূপে অস্ট্রেলিয়া ও নিউজিল্যান্ড সফরে অংশগ্রহণকৃত পাঁচ টেস্ট খেলেন। সবকটিতেই বোলিং উদ্বোধনে নেমেছিলেন তিনি। ২৬ ডিসেম্বর, ১৯৬৮ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। অভিষেককালীন তার বয়স ছিল প্রায় ২৮ বছর। ১৩ মার্চ, ১৯৬৯ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

ওয়েস হল ও চার্লি গ্রিফিথের ছত্রচ্ছায়ায় বোলিং কর্মে অগ্রসর হয়েছিলেন। অস্ট্রেলিয়ার শক্ত পিচে বেশ হিমশিম খান। অংশগ্রহণকৃত দুই টেস্টে ২৭৪ রান খরচায় মাত্র তিন উইকেট লাভ করেন। দূর্বল ফিল্ডিংয়ের কারণে তিনি অধিকতর সফলতা লাভ করতে পারেননি।

তবে, নিউজিল্যান্ড সফরে তুলনামূলকভাবে বেশ ভালো খেলা উপহার দিতে সক্ষম হন। প্রথম টেস্টে ১২৯ রান খরচায় ৬ ও দ্বিতীয় টেস্টে ১২৬ রান খরচায় ৭ উইকেট লাভ করেন। তন্মধ্যে, দ্বিতীয় টেস্টের প্রথম ইনিংসে ৫/৮৪ বোলিং পরিসংখ্যান গড়েছিলেন।

অবসর
----

আন্তর্জাতিক ক্রিকেট থেকে প্রত্যাখ্যাত হবার পরও বার্বাডোস ক্রিকেটের সাথে জড়িত ছিলেন। খেলোয়াড়ী জীবন থেকে অবসর গ্রহণের পর ব্রিজটাউনভিত্তিক কেনসিংটন ওভালের মাঠ কর্মকর্তার ভূমিকায় অবতীর্ণ হয়েছেন।

তথ্যসূত্র
---------

1. ↑  Keith A. P. Sandiford, *Cricket Nurseries of Colonial Barbados*, University of West Indies Press, Kingston, 1998, pp. 61-62.

আরও দেখুন
---------

* চরণ সিং
* রয় ফ্রেডেরিক্স
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে প্রফ এডওয়ার্ডস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে প্রফ এডওয়ার্ডস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
***প্রফেসর*** (সের্হিও মারকিনা) *নেটফ্লিক্স* সিরিজ *মানি হেইস্টের* একটি কাল্পনিক চরিত্র, চরিত্রায়ন করেছেন স্প্যানিশ অভিনেতা *আলবারো মোর্তে*। ওয়েব সিরিজটিতে তিনি ডাকাতি পরিকল্পনা বাস্তবায়নের জন্য একটি দল গঠন করেন এবং ডাকাত দলের অন্যতম সদস্য বার্লিনের ভাই।

চরিত্র
------

প্রফেসর গ্যাংয়ের প্রধান, তিনি রয়াল মিন্ট (টাকশাল) ও মাদ্রিদে অবস্থিত ব্যাংক অভ স্পেনে ডাকাতির জন্য নিপুণভাবে পরিকল্পনা করেন ও পরিচালনা করেন। তিনি অত্যন্ত তীক্ষ্ম মেধা সম্পন্ন। পাশাপাশি তার আচরণ অত্যন্ত আভিজাত্যপূর্ণ। ডাকাতি পরিকল্পনাটি ছিলো মূলত তার বাবার, বাবার মৃত্যুর বদলা নিতে ডাকাতি পরিকল্পনা বাস্তবায়ন করেন। তার দাদা ইতালিতে ফ্যাসিবাদীর বিরুদ্ধে লড়াই করেছেন।

প্রতিক্রিয়া
------------

দ্য প্রফেসর সিরিজটির অন্যতম দর্শক আদৃত চরিত্র।প্রফেসর চরিত্রে অভিনয়ের জন্য মোর্তে ২০১৮ সালে *প্রিমিওস দে লা ইউনিয়ন দে অ্যাক্টরস* এ *সেরা টেলিভিশন অভিনেতা* বিভাগে মনোনীত হোন এবং ২০১৯ সালে *২১তম প্রিমিওস আইআরআইএস* তে *সেরা অভিনেতা* বিভাগে পুরস্কার জিতে নেন, ২০২০ সালে *প্রিমিওস ফিরোজ* এ *সিরিজের মুখ্য চরিত্র* বিভাগে মনোনীত হোন।

তথ্যসূত্র
---------

1. ↑  "PERSONAJES 'LA CASA DE PAPEL' - LOS ATRACADORES - Álvaro Morte es El Profesor" (স্পেনীয় ভাষায়)। antena3.com। সংগ্রহের তারিখ ১৫ এপ্রিল ২০২০।
2. ↑  Pereira, Alien (১৯ ফেব্রুয়ারি ২০১৮)। ""Bella Ciao": música em "La Casa de Papel" é antiga, mas tem TUDO a ver com a série" (পর্তুগিজ ভাষায়)। vix.com। সংগ্রহের তারিখ ১৪ আগস্ট ২০১৯।
3. ↑  Aller, María (২৯ নভেম্বর ২০১৯)। "Así quedan las nominaciones a los Premios Feroz" (Spanish ভাষায়)। fotogramas.es। সংগ্রহের তারিখ ৬ ডিসেম্বর ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
***হোয়াকিন সোরোইয়া গার্সিয়া ভেস্তিদো দে ব্লাঙ্কো*** হল স্প্যানিশ চিত্রশিল্পী, হোয়াকিন সোরোইয়ার (১৮৬৩–১৯২৩) আঁকা একটি রঙিন তৈলচিত্র যা তিনি ১৮৯৬ সালে এঁকে ছিলেন। এটি ৮৫ সেন্টিমিটার এবং ৬৫ সেন্টিমিটারের দৈর্ঘ্য।

বিবরণ
-----

হোয়াকিন সোরোইয়া গার্সিয়া ভেস্তিদো দে ব্লাঙ্কো, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। ১৯৫১ সালে, হোয়াকিন সোরোইয়া গার্সিয়া, সোরোইয়া যাদুঘরের ফাউন্ডেশনকে এই তৈল চিত্রটি দান করেছিলেন এবং সোরোইয়া যাদুঘরে দান করাবর পিতামাতার রীতি অব্যাহত রেখেছিলেন।

এই তৈল চিত্রটিতে তিনি যে শিশুকে তুলে ধরেছেন, তিনি আর কেউ নয় স্বয়ং চিত্রশিল্পীর, হোয়াকিন সোরোইয়ার পুত্র, হোয়াকিন সোরোইয়া গার্সিয়া। চিত্রটিতে দেখা যায়, শিশুটি একটি কাঠের সোফা বসে আছে, পরনে একটি সুন্দর সাদা পোশাক (সাদা স্যুট), তার বাম হাতটি চেয়ারের হাতলে রাখা ছিল এবং তার ডান হাত তার পায়ের উপর রাখা। পটভূমিতে রঙিন ধূসর, ফিকে লাল রঙ এবং হালকা বাদামী পর্দা দ্বারা প্রতিকৃতিটি আরো উজ্জ্বল হয়ে ওঠে, যা এক অপরুপ সৌন্দর্যের প্রকাশ পায়।

এই প্রথমবার নয়, হোয়াকিন সোরোইয়া তার স্ত্রী ক্লটিল্ড গার্সিয়া ডেল ক্যাস্তিলো এবং এমনকি তার পূর্বপুরুষদেরও প্রতিকৃতি এঁকেছেন। তাঁর পুত্র হোয়াকিন তার স্ত্রী ক্লটিল্ড এবং তার কন্যা মারিয়া ও ইলেনার সাথে "মাই ফ্যামিলিয়া" ছবির উদাহরণ রয়েছে। ১৯১৭ সালে, তিনি আবার তার প্রাপ্তবয়স্ক ছেলে হোয়াকিন সোরোইয়া গার্সিয়ার একটি ছবি প্রতিকৃতি আঁকেন, "হোয়াকিন সোরোইয়া গার্সিয়া স্যানটাডো," যেটি সোরোইয়া যাদুঘরে প্রদর্শিত হয়েছিল। তার পুত্রের আরেকটি প্রতিকৃতি হল, "হোয়াকিন সোরোইয়া গার্সিয়া ওয়াই সু পেরো"।

তথ্যসূত্র
---------

1. 1 2  "Digital Network of Collections of Museums of Spain - My Museums"। *ceres.mcu.es*। সংগ্রহের তারিখ ২০১৮-১১-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Digital Network of Collections of Museums of Spain - My Museums"। *mismuseos.net*। সংগ্রহের তারিখ ২০১৮-১১-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Sorolla:[la magia de la luz]"। আইএসবিএন 9681338642। সংগ্রহের তারিখ ২০১৮-১১-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Velázquez y Sorolla, diálogo en Madrid"। *www.elcultural.com*। সংগ্রহের তারিখ ২০১৮-১১-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

প্রবেশদ্বার: চিত্রকর্ম
মালা বাদল- একটি হিন্দু বাঙালি বিবাহ অনুষ্ঠানে নববধূ এবং বর একে অপরকে মালা বদল করছে।
**মালা বদল** ঐতিহ্যবাহী বাঙালি বিবাহ অনুষ্ঠানের অংশ যা নববধূ এবং বরের মধ্যে ফুলের মালা বিনিময় করে এবং নববধূ এবং বর বা বিবাহ পাত্র একে অপরের উপর নজর রেখে প্রথমবারের মত চিহ্নিত হয়। এটি একটি ঐতিহ্য যা অতীতের দিকে অগ্রসর হয়, যেহেতু একে অপরকে দেখতে না আসা পর্যন্ত এই দিনগুলি কমই অনুশীলন করা হয়। তবুও, মালা বদল বিবাহের সময় প্রথমবার চিহ্নিত করে যে নববধূ এবং বর একে অপরকে দেখার অনুমতি দেয়।

অনুষ্ঠান
--------

ঐতিহ্যবাহী বাঙালি বিয়ের মধ্যে, বর মেয়েকে বিয়ে করতে আসে, টোপর এবং একটি বাঙালি-শৈলীতে ধুতি এবং কুর্তা পরিধান করে সাধারণত পরিবারের অন্যান্য সদস্যদের সঙ্গে। কন্যা ও বর বিয়ের বেদীতে (*ছাদনাতলা* ) কনে বসা থাকে, তবে উপহার হিসাবে তিনি তাকে নতুন জামাকাপড় দেওয়া হয়।

শুভ্র সময় এগিয়ে আসার সাথে সাথে নববধূ পরিবারের ৪-৫জন পুরুষ তার নিখুঁত পিড়ি (*পীডি* ) নিয়ে বসে থাকে, বরকে কেন্দ্র করে সাত বার কনেকে পিরিতে বসিয়ে ঘোরান হয়, যাতে নববধূ এবং বর সারাজীবন "নিরাপদে বেঁধে রাখা হয় পরস্পরের সাথে"। অবশেষে, নববধূ এবং বরকে মুখোমুখি হতে হয়, এবং কন্যার মুখের সামনে থেকে পান পাতা সরিয়ে ফেলার সময় দুইজনে দুজনের মুখমুখি হয়। একে *শুভ দৃষ্টি* বলা হয়। শঙ্খ ধ্বনি এবং "উলুধ্বনি" দিয়ে "মালা বদল" নামে অনুষ্ঠান সম্পূর্ণ হয়।

তথ্যসূত্র
---------

1. ↑  "My Wedding Album"। ২৫ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৭।
2. ↑  "Weddings In India - Wedding in Exotic Indian Locations"। www.weddingsinindia.com। ২০০৯-০১-০৭ তারিখে মূল থেকে আর্কাইভ করা। সংগ্রহের তারিখ ২০০৮-১১-২১।
ভারতের **বিপ্লবী কমিউনিস্ট পার্টি** (abbreviated as **আরসিপিআই** নামে) ভারতের একটি রাজনৈতিক দল। ১৯৩৪ সালে কমিউনিস্ট পার্টি অফ ইন্ডিয়া (সিপিআই) থেকে বিচ্ছিন্ন হয়ে সৌম্যেন্দ্রনাথ ঠাকুর **কমিউনিস্ট লিগ** হিসাবে দলটি প্রতিষ্ঠা করেছিলেন। আরসিপিআই ভারতের স্বাধীনতার পর সশস্ত্র বিদ্রোহের নেতৃত্ব দেয়, কিন্তু পরে সংসদীয় রাজনীতিতে চলে যায়। দলটি কেরালা, পশ্চিমবঙ্গ এবং আসামে সক্রিয় রয়েছে। দ্বিতীয় যুক্তফ্রন্ট মন্ত্রিসভার (১৯৬৯) পাশাপাশি রাজ্যে বামফ্রন্ট শাসনের সময় (১৯৭৭-২০১১) বিভিন্ন রাজ্য সরকারের অংশ থাকাকালীন দলটি পশ্চিমবঙ্গে প্রতিনিধিত্ব করেছিল। আসামে, দলটি ১৯৭৮ সালে চারটি বিধানসভা আসন জিতেছিল, কিন্তু তারপর থেকে রাজ্যে এর রাজনৈতিক প্রভাব হ্রাস পেয়েছে।

মতাদর্শ
-------

আরসিপিআই একটি জনগণের গণতান্ত্রিক বিপ্লব, একটি জাতীয় গণতান্ত্রিক বিপ্লব বা একটি নতুন গণতান্ত্রিক বিপ্লবের পরিবর্তে একটি সমাজতান্ত্রিক বিপ্লবের দিকে কাজ করে৷

দলটি কৃষক, শ্রমজীবী বুদ্ধিজীবী এবং জনগণের নন-ম্যানুয়াল শ্রমজীবী অংশ সহ মানবতার অন্যান্য শোষিত স্তরের সক্রিয় সহযোগিতায় সর্বহারা শ্রেণীর নেতৃত্বে সমাজতন্ত্র গড়ে তোলার চেষ্টা করে।

তথ্যসূত্র
---------

1. 1 2  "Contact Us"।
2. ↑  Sengupta, Subodh Chandra and Bose, Anjali (editors), *Sansad Bangali Charitabhidhan* (Biographical dictionary) Vol I, 1976/1998, (বাংলা ভাষায়), p. 607, আইএসবিএন ৮১-৮৫৬২৬-৬৫-০
3. ↑  "The Defeat of the Left Front and the Search for Alternative Leftism - Radical Socialist"।
4. ↑  "Constitution of RCPI"। *www.rcpicommunist.in*। সংগ্রহের তারিখ ২০১৮-০১-২৭।
**প্রফুল্ল ঘোষ** (জন্ম: ১৯০০ - মৃত্যু: ৫ এপ্রিল ১৯৮০) একজন বিখ্যাত বাঙালি সাঁতারু এবং সার্কাস কলাকুশলী ।

প্রফুল্ল ঘোষ বিখ্যাত জিমন্যাস্ট প্রিয় বসুর কাছে জিমন্যাস্টিক শিখেছিলেন এবং বোসেজ সার্কাসের সদস্য হয়ে নানারকমের খেলা দেখাতেন । ১৯২৩ খ্রিষ্টাব্দে তিনি বাংলার সাঁতার প্রতিযোগিতায় ফ্রি স্টাইলের পাঁচটি বিভাগেই প্রথম স্থান লাভ করেছিলেন । ১৯২৭ খ্রিষ্টাব্দে কলকাতা কলেজ স্কোয়ারে নিখিল ভারত সাঁতার প্রতিযোগিতায় ৫০ মিটারে প্রথম স্থান অধিকার করেছিলেন । এই বছরই বোম্বের (বর্তমান মুম্বাই) ভিক্টোরিয়া সুইমিং ক্লাবের কোচ নিযুক্ত হওয়ায় তিনি অপেশাদের প্রতিযোগিতায় অংশগ্রহণের সুযোগ হারান । ১৯৩০ খ্রিষ্টাব্দে বোম্বের চৌপাটিতে ভিক্টোরিয়া সার্কাসে যোগ দিয়ে নানারকম খেলা দেখাতেন । সেখানে তিনি ফায়ার-ড্রাইভিং নামক একটি আকর্ষনীয় খেলা দেখাতেন । ১৯৩২ খ্রিষ্টাব্দে তিনি রেঙ্গুনের রয়্যাল লেকে ৭৯ ঘণ্টা ২৪ মিনিট একটানা সাঁতার কেটেছিলেন । ১৯৩৪ খ্রিষ্টাব্দে কলকাতার হেদোয় (বর্তমান নাম আজাদ হিন্দ বাগ) একটি প্রতিযোগিতায় তৎকালীন ভারত চ্যাম্পিয়ন রাজারাম সাহুকে পরাজিত করেছিলেন । [1]

তথ্যসূত্র
---------

1. ↑  সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0
একই নামের অন্য ব্যক্তিদের নিবন্ধের জন্য লুৎফর রহমান (দ্ব্যর্থতা নিরসন) দেখুন।

**লুৎফর রহমান খান আজাদ** একজন বাংলাদেশি রাজনীতিবিদ ও সাবেক প্রতিমন্ত্রী। তিনি টাঙ্গাইল-৩ আসন থেকে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন এবং ২০০১ সাল থেকে ২০০৬ সাল পর্যন্ত খালেদা জিয়ার দ্বিতীয় মন্ত্রিসভায় বিভিন্ন সময় শ্রম ও কর্মসংস্থান, বস্ত্র ও পাট এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের প্রতিমন্ত্রীর দায়িত্ব পালন করেন। বর্তমান তিনি বিএনপির চেয়ারপারসনের উপদেষ্টা হিসেবে দায়িত্ব পালন করছেন।

প্রারম্ভিক জীবন
---------------

আজাদ ১৯৫৭ সালের ১ জানুয়ারি টাঙ্গাইল জেলার ঘাটাইল উপজেলায় জন্মগ্রহণ করেন। তার পিতার নাম হাবিবর রহমান ও মাতার নাম সুফিয়া খানম। উচ্চ মাধ্যমিক পর্যন্ত লেখাপড়া করে তিনি রাজীতিতে প্রবেশ করেন।

রাজনৈতিক জীবন
-------------

আজাদ ঘাটাইল উপজেলা নিয়ে গঠিত টাঙ্গাইল-৩ নির্বাচনী আসন থেকে ১৯৯১, ১৯৯৬, ২০০১ সালের জাতীয় সংসদ নির্বাচনে বিএনপির প্রার্থী হিসেবে সংসদ সদস্য নির্বাচিত হন। এ তিনটি নির্বাচনে তিনি তার চাচাত ভাই ও আওয়ামী লীগের শামসুর রহমান খান শাহজাহানের সাথে প্রতিদ্বন্দ্বীতা করে যথাক্রমে ৭১,১৫৭, ৭৩,৮১৫ ও ৯৪,৪২০ ভোট পান ও বিজয়ী হন। ২০০৮ সালের নবম জাতীয় সংসদ নির্বাচনে একই আসনে বাংলাদেশ আওয়ামী লীগের প্রার্থী মতিউড় রহমানের সাথে প্রতিদ্বন্দ্বীতা করে ৮৩,০৭৬ ভোট লাভ করেন এবং পরাজিত হন। ২০১৮ সালের নির্বাচনে একই আসনে বাংলাদেশ জাতীয়তাবাদী দলের মনোনয়ন লাভ করেন।

আজাদ, খালেদা জিয়ার দ্বিতীয় মন্ত্রিসভায় ২০০২ সালের ১১ ফেব্রুয়ারি থেকে ২০০৩ সালের ২২ মে পর্যন্ত শ্রম ও কর্মসংস্থান মন্ত্রণালয়ের প্রতিমন্ত্রী, ২২ মে ২০০৩ থেকে ৬ মে ২০০৪ পর্যন্ত বস্ত্র ও পাট মন্ত্রণালয়ের প্রতিমন্ত্রী এবং ২০০৬ সালের ৯ জুলাই থেকে ২৯ অক্টোবর পর্যন্ত প্রবাসী কল্যাণ ও বৈদেশিক কর্মসংস্থান মন্ত্রণালয়ের প্রতিমন্ত্রী হিসেবে দায়িত্ব পালন করেন।

তথ্যসূত্র
---------

1. 1 2 3  "এমপি রানার আসন দখলে নিতে আ.লীগের অর্ধডজন নেতা মাঠে"। *Bhorer Kagoj*। ২৫ জুলাই ২০১৮। সংগ্রহের তারিখ ১৬ ডিসে ২০১৮।
2. 1 2
3. 1 2 3  "Election Commission Bangladesh: Candidate Disclosure"। *IIS Windows Server*। ২৫ জুন ২০০৯। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৬ ডিসে ২০১৮।
4. 1 2 3  "লুতফর রহমান খান আজাদ"। *প্রথম আলো*। ১০ নভে ২০১৮। ২৭ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৬ ডিসে ২০১৮।
5. ↑  "আওয়ামী লীগের বিভক্তি কাজে লাগাতে চায় বিএনপি"। *সমকাল*। সংগ্রহের তারিখ ১৬ ডিসে ২০১৮।
6. ↑  "মনোনয়ন দ্বন্দ্বে আওয়ামী লীগ বিএনপিতে স্বস্তি"। *মানবজমিন*। সংগ্রহের তারিখ ১৬ ডিসে ২০১৮।
7. ↑  Kantho, Kaler (১৮ সেপ্টে ২০১৮)। "বিএনপির ১৭৩ প্রার্থী প্রায় চূড়ান্ত - কালের কণ্ঠ"। *Kalerkantho*। সংগ্রহের তারিখ ১৬ ডিসে ২০১৮।
একই নামে অন্যান্য ব্যক্তিবর্গের জন্য হোসনে আরা দেখুন।

**হোসনে আরা রহমান** (১৯৩৪ - ১৭ জুন, ২০১৭) বাংলাদেশের একজন বাংলাদেশী বিশিষ্ট ব্যক্তিত্ব, বাংলাদেশের প্রথম ফার্স্ট লেডি এবং সাবেক রাষ্ট্রপতি আবদুর রহমান বিশ্বাসের স্ত্রী ছিলেন। রহমান ১০ অক্টোবর, ১৯৯১ থেকে ৯ অক্টোবর, ১৯৯৬ সাল পর্যন্ত দেশের প্রথম ফার্স্ট লেডি হিসেবে কাজ করেন। 

তিনি ২০১৭ সালের ২৭ জুন ঢাকার ইউনাইটেড হাসপাতালে ৮৩ বছর বয়সে বয়সের জটিলতা থেকে মারা যান।  তার স্বামী, সাবেক রাষ্ট্রপতি আবদুর রহমান বিশ্বাস, তাদের দুই মেয়ে, আখি বিশ্বাস ও রাখি বিশ্বাস, এবং তাদের পাঁচ পুত্রের মধ্যে জীবিত চারজন - মুনু বিশ্বাস, শামসুদ্দোজা কামাল বিশ্বাস, জামিলুর রহমান শিবলী বিশ্বাস, এবং মুঈদুর রহমান রোমেল বিশ্বাস।  সিভিল এভিয়েশন অ্যান্ড ট্যুরিজম মন্ত্রী রাশেদ খান মেনন তার চাচাত ভাই ছিলেন। গুলশান থানার গুলশান আজাদ মসজিদে বনানী কবরস্থানে কবরস্থানের সঙ্গে তার অন্ত্যেষ্টিক্রিয়া অনুষ্ঠিত হয়। 

তার স্বামী আব্দুর রহমান বিশ্বাস, ৩ নভেম্বর, ২০১৭ সালে তার মারা যাওয়ার মাত্র কয়েক মাস পরে মারা যান। তাকে বনানী কবরস্থানে দাফন করা হয়েছিল।

তথ্যসূত্র
---------

1. 1 2 3 4  "Ex-president Abdur Rahman Biswas' wife passes away"। *New Age (Bangladesh)*। ২০১৭-০৬-১৭। ২০১৭-১২-১৭ তারিখে মূল থেকে আর্কাইভ করা। সংগ্রহের তারিখ ২০১৭-১২-১৭।
2. ↑  "Abdur Rahman Biswas laid to rest"। *Banglanews24.com*। ২০১৭-১১-০৪। ২০১৭-১১-০৪ তারিখে মূল থেকে আর্কাইভ করা। সংগ্রহের তারিখ ২০১৭-১২-১৭।
**লুসিয়াঁ তেনিয়ের** (ফরাসি: Lucien Tesnière) (জন্ম: ১৩ই মে, ১৮৯৩ - মৃত্যু: ৬ই ডিসেম্বর, ১৯৫৪) একজন প্রভাবশালী ফরাসি ভাষাবিজ্ঞানী ছিলেন।

তেনিয়ের মোঁ-সাঁতাইনিয়ঁ-তে জন্মগ্রহণ করেন। ১৯২৪ সালে তিনি স্ত্রাসবুর্গ বিশ্ববিদ্যালয়ের অধ্যাপক হন এবং ১৯৩৭ সালে মোঁপেলিয়ের বিশ্ববিদ্যালয়ে চলে আসেন। তিনি স্লাভীয় ভাষাগুলির উপর বহু গবেষণাপত্র এবং বই লেখেন। কিন্তু ভাষাবিজ্ঞানের ইতিহাসে তিনি মূলত নির্ভরশীলতা ব্যাকরণ (dependency grammar) নামের বাক্যতত্ত্বের জন্য গুরুত্ব লাভ করেছেন। তার *Éléments de syntaxe structurale* (*এলেমঁ দ্য সাঁতাক্স স্ত্রুক্তুরাল* "বাক্যতাত্ত্বিক সংগঠনের মৌলিক বিষয়সমূহ") নামের বইটিতে এই তত্ত্ব বিধৃত হয়েছে। বইটি তার মৃত্যুর পর ১৯৫৯ সালে প্রকাশিত হয়। বইটিতে তিনি বহু ভাষা থেকে উদাহরণ দিয়ে বাক্য সংগঠনের একটি উন্নত তত্ত্ব প্রস্তাব করেন। বইটি ইউরোপীয় ভাষাবিজ্ঞানী মহলে ব্যাপক প্রভাব ফেলে, কিন্তু আজও এটি ইংরেজিতে অনূদিত হয়নি। তেনিয়ের মোঁপেলিয়ের-এ মৃত্যুবরণ করেন।

তেনিয়েরের প্রধান রচনাবলি
-------------------------

* *Petite grammaire russe* (*প্যতিত গ্রামের রুস* "সক্ষিপ্ত রুশ ব্যাকরণ"), Henri Didier, Paris 1934.
* *Cours élémentaire de syntaxe structurale* (*কুর এলেমঁতের দ্য সাঁতাক্স স্ত্রুক্তুরাল* "বাক্য সংগঠনের প্রাথমিক কোর্স"), 1938.
* *Cours de syntaxe structurale* (*কুর দ্য সাঁতাক্স স্ত্রুক্তুরাল* "বাক্য সংগঠনের কোর্স"), 1943.
* *Esquisse d'une syntaxe structurale*, Klincksieck, Paris 1953.
* *Éléments de syntaxe structurale* (*এলেমঁ দ্য সাঁতাক্স স্ত্রুক্তুরাল* "বাক্যতাত্ত্বিক সংগঠনের মৌলিক বিষয়সমূহ"), Klincksieck, Paris 1959. আইএসবিএন ২-২৫২-০১৮৬১-৫
* *Éléments de syntaxe structurale*, Klincksieck, Paris 1988. Preface by Jean Fourquet, professor at Sorbonne. Revised and corrected second edition. আইএসবিএন ২-২৫২-০২৬২০-০
**হোসে দুরান্দ লাগুনা** (স্পেনীয়: José Durand Laguna, স্পেনীয় উচ্চারণ: [xosˈe duɾˈand laɣˈuna]; ৭ নভেম্বর ১৮৮৫ – ১ ফেব্রুয়ারি ১৯৬৫; **হোসে লাগুনা** নামে সুপরিচিত) একজন আর্জেন্টিনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় উরাকান এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন।

লাগুনা ১৯১৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৯ সাল পর্যন্ত তিনি সর্বমোট ৪ ম্যাচে ৩টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।

আন্তর্জাতিক ফুটবল
-----------------

লাগুনা কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

হোসে দুরান্দ লাগুনা ১৮৮৫ সালের ৭ই নভেম্বর তারিখে আর্জেন্টিনার বুয়েনোস আইরেসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৫ সালের ১লা ফেব্রুয়ারি তারিখে, প্যারাগুয়ের আসুনসিওনে ৭৯ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯১৬ | ১ | ১ |
| ১৯১৯ | ৩ | ২ |
| সর্বমোট | ৪ | ৩ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------


উইকিমিডিয়া কমন্সে **হোসে দুরান্দ লাগুনা** সংক্রান্ত মিডিয়া রয়েছে।

* ট্রান্সফারমার্কেটে হোসে দুরান্দ লাগুনা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হোসে দুরান্দ লাগুনা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হোসে দুরান্দ লাগুনা (ইংরেজি) উইকিউপাত্তে এটি সম্পাদনা করুন
**লুৎফুল হাসান** একজন বাংলাদেশী শিক্ষাবিদ ও বাংলাদেশ কৃষি বিশ্ববিদ্যালয়ের সাবেক উপাচার্য। তিনি বাংলাদেশ কৃষি বিশ্ববিদ্যালয়ের ২৪তম উপাচার্য হিসেবে দায়িত্ব পালন করেন।

প্রফেসর ড: লুৎফুল হাসান - বাংলাদেশ কৃষি বিশ্ববিদ্যালয়ের ২৪তম উপাচার্যপ্রফেসর ড: লুৎফুল হাসান - বাংলাদেশ কৃষি বিশ্ববিদ্যালয়ের ২৪তম উপাচার্য

প্রাথমিক জীবন
-------------

লুৎফুল হাসান ১৯৫৬ সালের ২৮ জানুয়ারি বরিশাল জেলার উজিরপুর উপজেলার নয়াবাড়ী গ্রামে জন্মগ্রহণ করেন। তার পিতা আবুল হাসান ও মাতা জনাবা ফাতেমা বেগম।

শিক্ষা জীবন
-----------

লুৎফুল হাসান ১৯৭৬ সালে বাংলাদেশ কৃষি বিশ্ববিদ্যালয়ের কৃষি অনুষদ থেকে কৃষিতে বিএসসি -অনার্স (প্রথম শ্রেণীতে চতুর্থ) এবং ১৯৭৭ সালে এমএসসি ইন জেনেটিক্স অ্যান্ড প্ল্যান্ট ব্রিডিং ডিগ্রী (প্রথম শ্রেণীতে প্রথম) লাভ করেন।

পরে ১৯৮৯ সালে যুক্তরাজ্যের ওয়েলস বিশ্ববিদ্যালয় থেকে কমনওয়েলথ স্কলার হিসাবে পিএইচডি ডিগ্রী লাভ করেন। ১৯৯৫ সালে একই বিশ্ববিদ্যালয় হতে রয়েল সোসাইটি স্কলার হিসাবে পোস্ট ডক্টরাল গবেষণা করেন এবং ১৯৯৬ সালে জাপান সোসাইটি ফর দি প্রোমোশান অব সাইন্স ফেলো হিসাবে জাপানের মিয়াজাকি বিশ্ববিদ্যালয়ে পোষ্ট ডক্টরাল গবেষণা করেন। ১৯৯৯-২০০১ সালে আলেকজ্যান্ডার ভন হামবোল্ট ফাউন্ডেশন ফেলো হিসাবে জার্মানীর গুটিনগেন বিশ্ববিদ্যালয়ে পোষ্ট ডক্টরাল গবেষণা করেন। ২০০৬ সালে নরম্যান ই বোরলগ সাইন্স এন্ড টেকনোলজি ফেলো হিসাবে তিনি যুক্তরাষ্ট্রের ক্যানসাস স্টেট বিশ্ববিদ্যালয়ে গবেষণা করেন। ২০১৫ সালে গবেষণা ব্যবস্থাপনা বিশেষ অবদানের জন্য অষ্ট্রেলিয়ার জন ডিলন মেমোরিয়াল ফেলো পুরস্কার লাভ করেন।

কর্ম জীবন
---------

তিনি ১৯৮১ সালে বাংলাদেশ কৃষি বিশ্ববিদ্যালয়ের কৌলিতত্ত্ব ও উদ্ভিদ প্রজনন বিভাগে প্রভাষক হিসেবে যোগদান করেন। পরে ১৯৮৪ সালে সহকারী প্রফেসর, ১৯৯১ সালে সহযোগী প্রফেসর ও ১৯৯৫ সালে প্রফেসর পদে উন্নীত হন। ২০০২ সালে তিনি এই একই বিশ্ববিদ্যালয়ের জৈবপ্রযুক্তি বিভাগে খন্ডকালীন প্রফেসর হিসেবে কাজ করেন। ৩০ মে ২০১৯ তারিখে তিনি বাংলাদেশ কৃষি বিশ্ববিদ্যালয়ের ২৪তম উপাচার্য হিসেবে নিয়োগ পান।

এছাড়া তিনি তিনি কৃষি বিশেষজ্ঞ হিসেবে আন্তর্জাতিক ধান গবেষণা ইনস্টিটিউট এবং বিজ্ঞান ও প্রযুক্তি মন্ত্রণালয়ে কাজ করেছেন।

তিনি বাংলাদেশ কৃষি বিশ্ববিদ্যালয় শিক্ষক সমিতির সভাপতি, গণতান্ত্রিক শিক্ষক ফোরামের সভাপতি, ক্রপ সায়েন্স সোসাইটি অভ বাংলাদেশ এর সভাপতি, বাংলাদেশ জেএসপিএস অ্যালামনাই এসোসিয়েশনের সভাপতি, সদস্য বাংলাদেশ সরকারের পে এন্ড সার্ভিস কমিশন ২০১৪, বাংলাদেশ এসোসিয়েশন ফর বায়োটেকনোলজি এন্ড জেনেটিক ইঞ্জিনিয়ারিং-এর সভাপতিসহ বিভিন্ন পদে দায়িত্ব পালন করেন।

প্রকাশনা
--------

তার কৃষিসংশ্লিষ্ট ৫টি বই ও ১৬৬টি গবেষণামূলক প্রবন্ধ জাতীয় ও আন্তর্জাতিক জার্ণালে প্রকাশিত হয়েছে। তিনি ৩০টি দেশী-বিদেশী গবেষণা প্রকল্প পরিচালনা করেছেন।

তথ্যসূত্র
---------

1. ↑  "বাংলাদেশ কৃষি বিশ্ববিদ্যালয়ের নতুন উপাচার্য লুৎফুল হাসান"। *প্রথম আলো*। ৩০ মে ২০১৯। সংগ্রহের তারিখ ৭ জুলাই ২০১৯।
2. ↑  "বাকৃবির নতুন উপাচার্য ড. লুৎফুল হাসান"। *banglanews24.com*।